ZNANJE STRANIH JEZIKA ZA ODLAZNE ERASMUS STUDENTE

Praksa pokazuje da dio Erasmus studenata koji studiraju na stranim sveučilištima nema dovoljno znanje jezika (engleskog ili drugog) te imaju poteškoća u savladavanju gradiva na stranom sveučilištu. Iz tog razloga strana sveučilišta postupno postrožuju uvjete za znanje stranih jezika i za Erasmus studente.

Strana sveučilišta traže visoki stupanj znanja jezika i službene potvrde kod Erasmus prijave – kao naprimjer:

* Stupanj znanja jezika **B2** ili za engleski jezik obično se traži viši stupanj **C1** (stupnjevi prema “Common European Framework of Reference for Languages”),
* Potvrde o znanju jezika:
  + Međunarodni certifikati:

- engleski jezik: *obično se* *traži određeni broj bodova* = npr. TOEFL- *IBT:110, CBT:220, PBT:560 ili minimum score: 550 points (Paper-based) or 213 points (Computer-based) or 79-80 points (Internet-based)*:, IELTS: *minimum score 6.0 ili band score 6.5/7.0*, Cambridge ESOL – *Advanced English or Certificate of Proficiency* ;

- njemački jezik: npr. Goethe institut certifikat, ÖSD diploma;

- francuski: npr. DELF/DALF, Diploma francuske alijanse(Diplômes de l’Alliance française)

* + Službene potvrde (izdane od fakulteta ili škole stranih jezika) moraju sadržavati stupanj znanja napisan prema “Common European Framework of Reference for Languages” (tablica u prilogu).
* Iznimke od pravila mogu biti: studenti kojima je engleski jezik ili drugi strani jezik materinji jezik, studenti koji studiraju jezik na kojem se održavaju predavanja ili druge – ovisi o pravilima određenog stranog sveučilišta.

**Visoki stupanj znanja jezika je uvjet za sudjelovanje u mobilnosti.**

**Potrebno je da se student prije prijave za mobilnost dobro pripremi i informira o detaljima i posebnim uvjetima znanja stranog jezika za svako pojedino strano sveučilište na kojem želi studirati (odnosno i prije prijave na Erasmus Natječaj).**